Det har blitt påstått at kryssdominans kan være en fordel i en del sporter hvor utøveren står sidelengs (f.eks. baseball, cricket og golf). En del studier har imidlertid vist at dette ikke er tilfelle. I 1998 viste en studie av profesjonelle baseball-spillere ingen sammenheng mellom kryssdominans og hverken treffprosent eller kasteprosent. I 2005 viste en sørafrikansk studie at det ikke var høyere sannsynlighet for at cricketspillere var kryssdominante sammenlignet med resten av befolkningen.